Diari Oficial de la Generalitat Valenciana


Sumari del DOGV 4467, del 26-03-2003 (2003/3353)

RESOLUCIÓ de 6 de març de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen ajudes per a accions especials de I+D per a l'exercici 2003.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4467

Data del DOGV
:   26-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3353


Data del document
:   06-03-2003

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * projecte d'investigació
    * investigació científica
    * ajuda pública
    * recerca i desenvolupament
    * cooperació científica
    * col·legi professional
    * suport econòmic
    * universitat
    * centre d'investigació

RESOLUCIÓ de 6 de març de 2003, del subsecretari de l'Oficina de Ciència i Tecnologia de la Presidència de la Generalitat Valenciana, per la qual es convoquen ajudes per a accions especials de I+D per a l'exercici 2003. [2003/3353]
  
El Programa de Progrés General de la Ciència (PPGC), inclòs en el Pla Valencià d'Investigació Científica, Desenrotllament Tecnològic i Innovació (PVIDI) 2001-2006, contempla entre les seues línies d'actuació la promoció d'un sistema d'ajudes per al foment d'accions especials de I+D a les quals puguen acollir-se, tant aquells projectes d'especial oportunitat i interés, científic o tècnic, per a la Comunitat Valenciana, com aquelles accions mobilitzadores puntuals d'especial urgència i rellevància que meresquen una atenció especial per a la mobilització de recursos i que no responguen als programes generals.
  
En el marc general dels objectius del PPGC de foment de la qualitat de la investigació, la competitivitat i projecció internacional dels nostres grups d'investigació i l'impuls de la ciència i la tecnologia com a prioritat social, les iniciatives a desenrotllar en l'exercici 2003 es concreten en la promoció d'un conjunt de modalitats d'ajuda per al foment de l'intercanvi de coneixement entre la comunitat científica, la promoció de la cultura científica i tecnològica de la població, la vertebració del Sistema Valencià de Ciència-Tecnologia-Empresa i l'impuls de la seua presència en l'espai europeu d'investigació i innovació i, en general, la promoció d'accions puntuals de política cientificotecnològica d'especial urgència i significació que per raó de la seua temàtica o oportunitat contribuïsquen al millor desenrotllament dels objectius científics i instrumentals del PVIDI.
  
Al mateix temps, en coordinació amb el PPGC, el PVIDI 2001-2006 contempla la promoció, dins del Programa d'Innovació, Desenrotllament i Transferència de Tecnologia, d'accions de foment al desenrotllament d'activitats cooperatives de transferència de tecnologia i difusió de resultats, orientades a la potenciació de les estructures d'articulació dels entorns cientificotecnològic i productiu per al foment de la innovació tecnològica dels sectors productius valencians i la millora de la integració del sector privat en el Sistema Valencià de I+D+I.
  
Per tot això, en l'exercici de les funcions atribuïdes en matèria de foment de la investigació científica, desenrotllament tecnològic i innovació pel Decret 7/2002, de 25 de juliol, del president de la Generalitat Valenciana, i de les facultats conferides per l'article 47 del text refós de la Llei d'Hisenda Pública de la Generalitat Valenciana, i en virtut de la delegació d'atribucions del president de la Generalitat Valenciana establida en l'article 2 del Decret 9/2002, de 5 de setembre, del president de la Generalitat Valenciana, resolc:
  
Primer
  
Convocar ajudes per a accions especials de I+D i s'aproven les bases per les quals es regirà la seua concessió que s'inclouen com a annex de la present resolució.
  
Segon
  
D'acord amb el que establix la Llei 12/2002, de 27 de desembre, de Pressuposts de la Generalitat Valenciana per a l'exercici 2003, les ajudes per a accions especials I+D, objecte d'esta convocatòria, es finançaran a càrrec de la secció 5, programa 542.40 «Foment i Coordinació de I+D+I?, línia T5213000 amb un import màxim de 335.880 euros.
  
Tercer
  
D'acord amb el que establixen els articles 107, 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, (d'ara endavant, LPAC) i 10 i 46 de la Llei 29/1998, de 13 de juliol, reguladora de la Jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant l'òrgan que va dictar l'acte, en el termini d'un mes comptador des del dia següent al de la publicació de la present resolució.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos comptadors des del dia següent al de la publicació de la present resolució.
  
València, 6 de març de 2003.- El subsecretari de l'Oficina de Ciència i Tecnologia: Javier Quesada Ibáñez.
  
ANNEX
  
Ajudes per a accions especials de I+D
  
1. Objecte i àmbit
  
1.1 L'objecte de la present convocatòria és regular el procediment de concessió, en règim de publicitat, objectivitat i concurrència competitiva, d'ajudes per a la realització d'accions especials de I+D en el marc del Programa de Progrés General de la Ciència (PPGC) i del Programa d'Innovació, Desenrotllament i Transferència de Tecnologia (PIDTT) del Pla Valencià d'Investigació Científica, Desenrotllament Tecnològic i Innovació (PVIDI) 2001-2006.
  
1.2 Als efectes d'esta convocatòria es consideren accions especials de I+D aquelles accions puntuals de política cientificotecnològica d'especial urgència i significació, no contemplades en altres convocatòries, que per raó de la seua temàtica o oportunitat contribuïsquen al millor desenrotllament dels objectius científics i instrumentals del PVIDI.
  
2. Beneficiaris
  
Podran sol·licitar estes ajudes les següents entitats, radicades a la Comunitat Valenciana:
  
a) Universitats públiques valencianes i organismes públics d'investigació amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, i en la Llei 13/1986, de 14 d'abril, de Foment i Coordinació General de la Investigació Científica i Tècnica, a través dels seus centres, instituts, departaments, seccions o altres unitats d'investigació.
  
b) Societats científiques legalment constituïdes, col·legis professionals i altres entitats públiques o privades amb finalitat investigadora o de transferència de coneixements i tecnologia, legal o estatutària i personalitat jurídica pròpia, i que no tinguen ànim de lucre.
  
3. Accions recolzables
  
Per la present resolució, amb caràcter d'accions especials de I+D, es convoquen les següents modalitats d'ajuda:
  
3.1 Programa de Progrés General de la Ciència (PPGC)
  
Modalitat A: ajudes per al finançament de la participació dels agents del Sistema Valencià de Ciència-Tecnologia-Empresa (SVCTE) en programes internacionals de cooperació científica, en concret:
  
- Actuacions per a l'elaboració de propostes de projectes a programes internacionals, amb especial referència al Programa Marc de I+D de la Unió Europea, així com per a la promoció i difusió d'estos programes. En el cas d'actuacions per a l'elaboració de propostes, es concedirà atenció preferent a les sol·licituds en què el grup de la Comunitat Valenciana figure com a coordinador del projecte europeu.
  
- Accions de cooperació internacional en matèria de I+D (intercanvi d'investigadors i accions integrades). Es concedirà especial atenció als acords de cooperació que contribuïsquen al foment de la incorporació de noves tecnologies en tercers països, en especial els de la ribera sud del Mediterrani i Amèrica Llatina.
  
L'objectiu específic d'esta modalitat d'ajudes és promoure la projecció internacional dels nostres grups d'investigació i impulsar la presència del SVCTE en l'espai europeu d'investigació i innovació.
  
Modalitat B: ajudes per al finançament d'actuacions de difusió i divulgació de la ciència i la tecnologia, en concret:
  
- Organització de congressos, jornades, reunions i altres fòrums d'intercanvi de coneixements, de caràcter científic, humanístic i tècnic.
  
- Publicació de treballs d'evident interés cientificotècnic i aplicatiu i desenrotllament, en general, d'accions de difusió i divulgació dels avanços científics i tecnològics.
  
- Iniciatives de sensibilització d'àmplia projecció pública com la concessió de premis i la realització de concursos i, en general, accions de divulgació científica i tecnològica dirigides a àmplies capes de la societat.
  
L'objectiu específic d'esta modalitat d'ajudes és la promoció dels instruments de divulgació i transmissió de coneixement i l'impuls del diàleg entre ciència i societat.
  
Modalitat C: ajudes per al finançament de xarxes temàtiques en les quals participen diversos agents del Sistema Valencià de Ciència-Tecnologia-Empresa (SVCTE), a fi de fer avançar el coneixement en un àmbit concret reunint una massa crítica de coneixement especialitzat. Es finançaran activitats d'integració, així com activitats relacionades amb la difusió i divulgació de resultats amb atenció especial al desenrotllament d'esquemes de cooperació en àrees prioritàries dels programes que integren el PVIDI 2001-2006.
  
L'objectiu específic d'esta modalitat és l'enfortiment de la capacitat investigadora i tecnològica dels grups de I+D per a millorar la seua competitivitat i avançar en la vertebració del SVCTE.
  
Modalitat D: ajudes per al desenrotllament d'activitats instrumentals de suport al desenrotllament coherent del contingut programàtic del PVIDI 2001-2006, en concret:
  
- Elaboració d'anàlisis i estudis, treballs sobre prospectiva, estadístiques, indicadors científics i tecnològics, treballs de cartografia de l'excel·lència científica i, en general, el desenrotllament d'estudis relatius al Sistema Valencià de Ciència-Tecnologia-Empresa (SVCTE).
  
L'objectiu específic d'esta modalitat és aprofundir en el coneixement del SVCTE i contribuir al desenrotllament dels objectius científics i instrumentals del PVIDI 2001-2006.
  
Modalitat E: ajudes per al finançament d'altres accions de política cientificotecnològica d'especial urgència, interés o oportunitat en relació amb els objectius del Programa del Progrés General de la Ciència del PVIDI 2001-2006 no incorporades en cap de les modalitats anteriors.
  
3.2 Programa d'Innovació, Desenrotllament i Transferència de Tecnologia (PIDTT)
  
Modalitat F: ajudes per al finançament de xarxes de transferència de resultats i activitats cooperatives desenrotllades per les oficines de transferència de resultats d'investigació de les entitats sol·licitants. A estos efectes, les Oficines de Transferència de Resultats d'Investigació (OTRI) que figuren en les propostes de finançament de les entitats sol·licitants hauran d'estar inscrites en el Registre d'Oficines de Transferència de Resultats d'Investigació de la Comissió Interministerial de Ciència i Tecnologia regulat per Orde del Ministeri d'Educació i Ciència de 16 de febrer de 1996 (BOE, de 23 de febrer).
  
L'objectiu específic d'esta modalitat és la potenciació d'esquemes cooperatius entorn de les estructures d'articulació del Sistema Valencià de Ciència-Tecnologia-Empresa per al foment de la funció de transferència de tecnologia i difusió de la innovació tecnològica sobre els sectors productius valencians.
  
Modalitat G: ajudes per al finançament d'altres accions de política cientificotecnològica d'especial urgència, interés o oportunitat en relació amb els objectius del Programa d'Innovació, Desenrotllament i Transferència de Tecnologia (PIDTT) del PVIDI 2001-2006 no incorporats en les modalitats generals.
  
4. Període de l'activitat
  
Es consideraran subvencionables les activitats realitzades entre l'1 de gener i el 15 de novembre del 2003.
  
5. Presentació de sol·licituds
  
5.1 Les sol·licituds es formalitzaran en els corresponents models normalitzats, que estaran disponibles a través d'internet en http://www.gva.es/ocyt
  
5.2 El termini de presentació de sol·licituds començarà el dia següent de la publicació de la present resolució i finalitzarà el dia 15 d'octubre del 2003.
  
5.3 Les sol·licituds seran presentades per l'entitat a què estiga adscrit el responsable de l'acció i hauran de comptar amb la firma del seu representant legal. La dita conformitat implica que l'entitat ha comprovat que la documentació presentada complix els requisits formals que establix la convocatòria i s'ajusta a la normativa del centre. Suposa així mateix el seu compromís de garantir la correcta realització de l'acció especial en el cas que esta siga finançada.
  
5.4 Les sol·licituds i la documentació, així com qualsevol altre tipus de correspondència posterior, es dirigiran a la Subsecretaria de l'Oficina de Ciència i Tecnologia i es presentaran en el Registre de l'Agència Valenciana de Ciència i Tecnologia (C/ Colom, 66, 46099 València), o per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quan la sol·licitud es trameta per correu certificat, haurà de presentar-se en la corresponent oficina de correus, en sobre obert perquè puga ser estampat el segell de la data en l'imprés de sol·licitud.
  
6. Formalització de sol·licituds
  
Els sol·licitants presentaran l'original i la còpia dels documents següents, utilitzant, si és procedent, el corresponent imprés normalitzat:
  
a) Sol·licitud d'ajuda que incloga les dades identificadores de l'acció especial.
  
b) Còpia del DNI del responsable de l'acció.
  
c) Memòria cientificotècnica en la qual s'especifiquen els objectius de la proposta, pla de treball i calendari d'execució, pressupost detallat de l'acció i de l'ajuda sol·licitada, cofinançament de l'acció i una altra informació rellevant en relació amb els criteris d'avaluació establits en l'apartat 8 i, si és procedent, amb els objectius específics de la corresponent modalitat d'ajuda.
  
d) Curriculum vitae del responsable de l'acció i, si és procedent, de la resta dels membres de l'equip/grup promotor.
  
e) Declaració de les ajudes que s'hagen obtingut o sol·licitat per a la mateixa acció, en iniciar-se l'expedient.
  
f) Les entitats sol·licitants incloses en l'apartat 2.b) que no hagen sol·licitat amb anterioritat a la present convocatòria, ajudes o subvencions gestionades per la Subsecretaria de l'Oficina de Ciència i Tecnologia hauran de presentar la següent documentació:
  
a) Fotocòpia confrontada del CIF de l'entitat.
  
b) Fotocòpia confrontada dels estatuts o documentació acreditativa de la seua constitució, en la qual es justifique la finalitat investigadora o de transferència de coneixements i tecnologia de l'entitat, així com que compta amb personalitat jurídica pròpia i que no té ànim de lucre.
  
c) Documentació acreditativa de la representació legal de la persona que dóna el vistiplau a la sol·licitud en nom de l'entitat sol·licitant, així com fotocòpia confrontada del DNI d'esta.
  
7. Instrucció del procediment
  
7.1 L'òrgan encarregat de la instrucció del procediment serà la Subsecretaria de l'Oficina de Ciència i Tecnologia que, d'ofici, acordarà totes les actuacions necessàries per a la determinació, el coneixement i la comprovació de les dades en virtut de les quals ha de dictar-se la resolució.
  
7.2 Quan la sol·licitud no reunisca els requisits assenyalats en l'article 70 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, o no s'acompanye la documentació que d'acord amb esta resolució resulte exigible, es requerirà l'interessat perquè, en un termini de 10 dies, esmene la falta o acompanye els documents preceptius, amb indicació que, si així no ho fera, se li tindrà per desistit de la seua petició.
  
7.3 La retirada de la documentació presentada, per a aquelles sol·licituds excloses, desistides o desestimades, podrà efectuar-se dins dels sis mesos següents a l'última resolució de la convocatòria. La documentació no arreplegada passat el termini, podrà ser destruïda.
  
7.4 La Subsecretaria de l'Oficina de Ciència i Tecnologia es reserva la facultat d'interpretar el contingut d'esta convocatòria.
  
8. Avaluació i selecció
  
8.1 L'avaluació i la selecció de les accions especials presentades es realitzarà per una Comissió de Valoració designada a l'efecte pel subsecretari de l'Oficina de Ciència i Tecnologia. Per al compliment de la seua tasca la comissió podrà sol·licitar l'assessorament d'experts en les àrees corresponents.
  
8.2 La Comissió valorarà els següents aspectes:
  
a) Interés, rellevància cientificotècnica i viabilitat de la proposta.
  
b) Oportunitat i adequació de la proposta als objectius generals de la convocatòria i, si és procedent, als objectius específics de la modalitat corresponent.
  
c) Capacitat de l'equip/grup promotor per a la realització de l'acció proposada.
  
d) Adequació dels recursos financers als objectius proposats i aportació financera acreditada d'altres entitats públiques o privades.
  
8.3 La Comissió de Valoració, a través del seu president, elevarà a l'òrgan competent per a resoldre, una proposta de resolució per a cada sol·licitud presentada en la qual s'inclourà, si és procedent, una proposta de finançament de l'acció determinada segons criteris de màxima eficiència en l'assignació de recursos. La Comissió es reunirà tantes vegades com estime oportú per a la resolució de les ajudes.
  
8.4 La dita comissió se sotmetrà, pel que fa al seu règim de funcionament, a allò que s'ha disposat per als òrgans col·legiats en el Capítol II del Títol II de la LPAC.
  
9. Quantia i naturalesa de l'ajuda
  
9.1 Les ajudes previstes en esta convocatòria tindran forma de subvenció i podran finançar totalment o parcial el pressupost sol·licitat. La seua quantia es determinarà en cada cas en el procés de selecció tenint en compte el resultat dels processos d'avaluació i les disponibilitats pressupostàries.
  
9.2 Les ajudes concedides seran compatibles amb altres ajudes o subvencions, qualssevol que siguen la seua naturalesa i l'entitat que les concedisca, sempre que conjuntament no superen el cost total de l'acció. El sol·licitant haurà de declarar les ajudes que haja obtingut o sol·licitat per a la mateixa acció, tant en iniciar-se l'expedient com en qualsevol moment en què això es produïsca, i acceptarà les eventuals minoracions aplicables per al compliment de l'anteriorment indicat.
  
10. Conceptes susceptibles d'ajuda
  
10.1 Les ajudes previstes en esta convocatòria es destinaran a cobrir els gastos que estiguen relacionats amb el desenrotllament i execució de les activitats per a les quals hagen sigut concedides.
  
10.2. Les ajudes podran aplicar-se als següents conceptes:
  
a) Gastos de personal ocasionats per la participació en l'acció de personal contractat temporal o en règim de formació, alié al vinculat estatutàriament o contractual de forma permanent amb l'entitat sol·licitant, que podrà incorporar-se a l'acció especial durant tot o part del temps de duració previst de l'acció, en règim de dedicació total o parcial, d'acord amb la normativa vigent i amb les normes de l'entitat beneficiària, sense que això implique cap compromís pel que fa a la seua posterior incorporació a esta.
  
b) Gastos d'adquisició de material fungible i bibliogràfic.
  
c) Viatges i dietes de manutenció i allotjament.
  
d) Altres gastos directament relacionats amb l'actuació subvencionable, com la contractació de servicis externs i la utilització de servicis de suport a la investigació o grans instal·lacions, sempre que estiguen correctament justificats.
  
10.3 No seran subvencionables les retribucions de personal fix vinculat estatutàriament o contractual als ens sol·licitants, ni els gastos corresponents a l'adquisició de mobiliari.
  
10.4 Amb caràcter general, no serà subvencionable l'IVA satisfet per l'adquisició de béns o servicis, i en general, qualsevol impost pagat pel beneficiari, llevat que acredite documentalment que forma part del cost de l'activitat a desenrotllar pel beneficiari, d'acord amb el que establix l'article 47.8 paràgraf segon del text refós de la Llei d'Hisenda Pública de la Generalitat Valenciana.
  
11. Resolució i notificació
  
11.1 La concessió o la denegació de les ajudes es realitzarà per resolució del subsecretari de l'Oficina de Ciència i Tecnologia.
  
11.2 Les sol·licituds seran resoltes i notificades en el termini màxim de tres mesos a partir de la seua presentació. Transcorregut el dit termini sense que haja dictat resolució expressa, s'entendran desestimades en els termes previstos en l'article 44 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
11.3.Les resolucions a què es referixen els paràgrafs anteriors esgoten la via administrativa i contra les qual podrà interposar-se recurs de reposició davant l'òrgan que va dictar l'acte, en el termini d'un mes a comptar des del dia següent al de la notificació de la resolució corresponent o recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptador des del dia següent al de la notificació de la resolució corresponent.
  
12. Acceptació
  
12.1 S'entendrà acceptada l'ajuda concedida, en els termes previstos en la resolució d'esta, si transcorreguts deu dies des de la notificació a l'entitat interessada, esta no haguera renunciat expressament per mitjà d'escrit dirigit a la Subsecretaria de l'Oficina de Ciència i Tecnologia.
  
12.2 Les entitats beneficiàries de les ajudes regulades en esta convocatòria hauran d'utilitzar la subvenció per a realitzar l'activitat o adoptar el comportament que fonamenta la concessió de la subvenció, en els termes de la resolució de concessió i justificaran la seua realització en els terminis establits, amb subjecció a les normes generals de procediment previstes en esta convocatòria.
  
13. Pagament i justificació de les ajudes
  
13.1 El pagament s'efectuarà a l'entitat sol·licitant de l'ajuda que conste en la resolució de concessió, una vegada realitzada l'activitat, després de la presentació de la següent documentació:
  
a) Les ajudes concedides a les entitats que hagen de retre comptes a la Generalitat Valenciana, i que estan incloses permanentment en els plans d'auditories per mitjà de les que es duu a terme el control financer, es justificaran per mitjà de certificat expedit per l'òrgan competent on s'expresse que l'ajuda ha sigut correctament registrada en la comptabilitat de l'entitat; que els fons percebuts s'han destinat a realitzar l'activitat per a la qual van ser concedits i que la documentació original acreditativa del gasto realitzat es troba en les dependències d'esta, a disposició de la Subsecretaria de l'Oficina de Ciència i Tecnologia, de la Intervenció General de la Generalitat Valenciana i de la Sindicatura de Comptes, adjuntant una relació detallada dels gastos realitzats a càrrec d'esta subvenció. Estes entitats hauran de conservar els originals de les factures i altres justificants de gasto durant el període legalment establit.
  
b) La resta d'entitats públiques o privades, tots els originals o còpies compulsades dels justificants dels gastos realitzats (factures, nòmines i butlletins de cotització a la seguretat social), a nom de l'entitat beneficiària, a càrrec de la subvenció, expedits d'acord amb la normativa vigent.
  
c) Si és procedent, si s'inclouen gastos de personal, un exemplar del document acreditatiu del contracte atorgat per l'autoritat competent d'acord amb les normes pròpies de l'entitat beneficiària, acompanyat d'un breu currículum del personal contractat.
  
13.2 La justificació de les ajudes es realitzarà en els terminis que s'especifiquen a continuació i amb caràcter general abans del 10 de desembre de 2003:
  
a) En el termini d'un mes a comptar des de la finalització de l'activitat subvencionada.
  
b) En el termini d'un mes a comptar des de la data de notificació de la resolució de concessió de les ajudes, si en esta data l'activitat ja haguera tingut lloc.
  
13.3 La no justificació en els terminis anteriorment mencionats suposarà la no realització del pagament, entenent-se com a renúncia a l'ajuda concedida.
  
13.4 La justificació dels gastos per quanties inferiors a la subvenció concedida comportarà una reducció de la mateixa equivalent a la quantitat no justificada.
  
13.5 En aquells casos que s'estime convenient, la Subsecretaria de l'Oficina de Ciència i Tecnologia podrà demanar la presentació de la informació complementària que considere oportuna.
  
13.6 Qualsevol modificació en les condicions inicials de concessió de les ajudes haurà de ser autoritzada pel subsecretari de l'Oficina de Ciència i Tecnologia.
  
14. Obligacions dels beneficiaris
  
14.1 Els beneficiaris s'ajustaran a les obligacions generals derivades de la normativa vigent sobre ajudes o subvencions públiques i, en particular, a allò que fa referència l'article 47 de la Llei d'Hisenda Pública de la Generalitat Valenciana.
  
14.2 En particular, els beneficiaris estan obligats a:
  
a) Acreditar davant de l'entitat que la concedix la realització de l'activitat o l'adopció del comportament, i també el compliment dels requisits i les condicions que determinen la concessió o el gaudi de l'ajuda.
  
b) Facilitar les actuacions de control financer que corresponen a la Intervenció General de la Generalitat Valenciana, en relació amb les subvencions i les ajudes concedides.
  
c) Comunicar a l'entitat que la concedix, l'obtenció de subvencions o ajudes per a la mateixa finalitat, procedents de qualsevol administració o ens públic.
  
d) Reintegrar a la Subsecretaria de Política Pressupostària i Tresor de la Generalitat Valenciana, quan corresponga, en el termini d'un mes, els imports corresponents de les ajudes concedides, i trametre còpia del document acreditatiu del reintegrament a la Subsecretaria de l'Oficina de Ciència i Tecnologia.
  
e) Acreditar, davant la Subsecretaria de l'Oficina de Ciència i Tecnologia, en el moment de la concessió, que es troben al corrent de les seues obligacions tributàries i davant la Seguretat Social, en els termes establits en l'Orde de 30 de maig de 1996, de la Conselleria d'Economia i Hisenda, sobre la forma d'acreditar pels beneficiaris de subvencions, l'exigència prevista en l'article 47.7 del text refós de la Llei d'Hisenda Pública de la Generalitat Valenciana.
  
Per a emplenar i únicament als efectes del certificat que ha d'expedir l'Agència Estatal de l'administració Tributària i la Tresoreria General de la Seguretat Social el beneficiari podrà:
  
- Autoritzar expressament a la Subsecretaria de l'Oficina de Ciència i Tecnologia per a demanar davant els òrgans competents les dades expressives d'estar al corrent en el compliment de les obligacions fiscals i davant la Seguretat Social, per mitjà de l'ompliment del model normalitzat.
  
- En el supòsit de no-autorització, el beneficiari haurà de presentar certificat de compliment.
  
f) Fer constar en els treballs i activitats realitzats a càrrec d'esta ajuda, el patrocini de la Generalitat Valenciana.
  
15. Seguiment i control de les accions
  
15.1 El seguiment cientificotècnic de les activitats subvencionades correspon a la Subsecretaria de l'Oficina de Ciència i Tecnologia, que establirà els procediments adequats per a això, i designarà, si és procedent, els òrgans, les comissions o els experts que estime necessaris per a realitzar les oportunes actuacions de seguiment i de comprovació de l'aplicació de l'ajuda.
  
15.2 Tota alteració, tant de les condicions tingudes en compte per a la concessió d'estes ajudes, com dels requisits i condicions establits en la present convocatòria i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de concessió.
  
15.3 En els supòsits que a continuació es relacionen, es declararà per resolució, prèvia la substanciació dels tràmits procedimentals oportuns, la pèrdua del dret a la percepció de l'ajuda i, si és procedent, l'obligació de reintegrar les quantitats ja percebudes i l'exigència de l'interés de demora des del moment del pagament de la subvenció, d'acord amb el que disposa l'article 47 de la Llei d'Hisenda Pública de la Generalitat Valenciana:
  
- Incompliment de l'obligació de justificació en els termes establits.
  
- Obtenció de la subvenció sense reunir les condicions que es requerixen.
  
- Incompliment de la finalitat per a la qual va ser concedida la subvenció.
  
- Incompliment total o parcial de les condicions imposades als beneficiaris amb motiu de la concessió de la subvenció.
  
- Quan resulte acreditat a través del seguiment que de les accions subvencionades efectue la Subsecretaria de l'Oficina de Ciència i Tecnologia, la inadequació del gasto realitzat al proposat i adjudicat.
  
15.4 Quan, en l'exercici de les funcions d'inspecció o control es deduïsquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol document relatiu a les operacions en què es manifesten estos indicis.
  
16. Cessió de dades